Pointer Sisters

The Pointer Sisters var en amerikansk popgruppe fra Oakland. California, som hadde suksess på 1970-tallet og 1980-tallet. Deres repertoar spente over en rekke ulike musikksjangre, fra R&B og pop til jazz, elektronisk musikk, bebop, soul, funk, country og rock. The Pointer Sisters har vunnet tre Grammy Awards og fikk en stjerne på Hollywood Walk of Fame i 1994. Gruppen fikk i alt 13 sanger inn på hitlisten US top 20 hits i årene mellom 1973 og 1985.

 Bakgrunn 
Gruppens medlemmer var søstre; på det meste opptrådte fire søstre fra Pointer-familien i The Pointer Sisters. De vokste opp i West Oakland, der faren var pastor i en pinsemenighet. De var en stor søskenflokk, og både guttene og jentene i familien ble oppfordret av foreldrene til lytte til og synge gospelmusikk. Samtidig fikk de beskjed om at rock og pop var «djevelens musikk», som de måtte holde seg langt unna.  

 Musikalsk virke 
I 1969 begynte June og Bonnie Pointer å opptre på klubber som en duo under navnet «Pointers Au Pair». Etter hvert ble også søsteren Anita med. deres kontrakt med Atlantic Records produserte en del singler uten særlig suksess. Trioen vokste til en kvartett da søsteren, Ruth, ble med i desember 1972. De signerte da for Blue Thumb Records og spilte inn sitt debutalbum, og fikk raskt mer suksess da de vant en Grammy i 1975 for Best Country Vocal Performance for låten «Fairytale». Bonnie sluttet i gruppen i 1978 for å starte en solokarriere, som fikk en moderat suksess. Gruppen har på det meste bestått av søstrene June, Bonnie, Ruth og Anita Pointer, men har tidvis bare vært duo og trio. 

De ga ut sin første plate i 1973, og hadde flere hits tidlig på 1980-tallet. Blant deres største hits finner vi «I'm So Excited», «Jump (For My Love)» og «He's So Shy». De har fått en stjerne på Hollywood Walk of Fame. 

Gruppen oppnådde størst kommersiell suksess på 1980-tallet som en trio bestående av June, Ruth og Anita. De vant ytterligere to Grammys i 1984 for top 10 hitene «Automatic» og «Jump (For My Love)». Gruppens andre U.S. topp 10 hits er «Fire» (1979), «He's So Shy» (1980), «Slow Hand«» (1981), den remiksede versjonen av «I'm So Excited» (1984) og «Neutron Dance» (1985).

June Pointer, den yngste av søstrene, slet med dopavhengighet størstedelen av karrieren, og forlot gruppen i april 2004. I en alder av 52 døde June Pointer av kreft 11. april 2006. Hun ble erstattet av Ruths datter, Issa Pointer. Denne trioen hadde en nummer 2 hit i Belgia i 2005, med en cover av «Sisters Are Doin' It for Themselves» sammen med den belgiske sangeren Natalia. Fra 2009 til 2015 bestod gruppen av Anita, Ruth, Issa og Ruths barnebarn Sadako Pointer. Selv om alle fire damene forble i gruppen, opptrådte de som oftest som en trio og roterte besetningen etter behov. I 2015 ble Anita nødt til å gi seg av helsemessige årsaker, hvilket gjorde at Ruth var det eneste opprinnelige medlemmet igjen av søsterbandet.

I desember 2016 rangerte Billboard Magazine dem som nr. 80 av de mest suksessfulle dansemusikk-musikerne noensinne. I desember 2017 rangerte Billboard dem som nr. 93 på listen over «Hot 100 Artist of all-time»" og som nr. 32 på listen over «Most successful Hot 100 Women Artist of all-time».

Bonnie Pointer døde av kreft i 2020. Den 31. desember 2022 døde Anita Pointer, også på grunn av kreft.

 Diskografi 

Studioalbum

(med plassering på Billboard 200-listen i parentes)

 1973: The Pointer Sisters (nr. 13)
 1974: That's a Plenty (nr. 82)
 1975: Steppin''' (nr. 22)
 1977: Having a Party (nr. 76)
 1978: Energy (nr. 13)
 1979: Priority (nr. 72)
 1980: Special Things (nr. 34)
 1981: Black & White (nr. 12)
 1982: So Excited! (nr. 59)
 1983: Break Out (nr. 8)
 1985: Contact (nr. 5)
 1986: Hot Together (nr. 48)
 1988: Serious Slammin (nr. 152)
 1990: Right Rhythm
 1993: Only Sisters Can Do ThatLivealbum 1974: Live at the Opera House
 2004: The Pointer Sisters Live in Billings
 2006: Natalia Meets the Pointer SistersSingler(med Topp 10-plassering på Billboard Hot 100 i parentes)

 1978: «Fire» (nr. 2)
 1980: «He's So Shy» (nr. 3)
 1981: «Slow Hand» (nr. 2)
 1984: «Automatic» (nr. 5)
 1984: «Jump (For My Love)» (nr. 3)
 1984: «I'm So Excited» (remix) (nr. 9)
 1984: «Neutron Dance» (nr. 6)Deltagelse på samarbeidsprosjekter til støtte for veldedighet 1985: «We Are the World» – som deltagere i USA for Africa
 1991: «Voices That Care» – sammen med diverse artisterSamlealbum' 1996: The Best of the Pointer Sisters 1981: Retrospect 1982: Pointer Sisters' Greatest Hits 1989: Greatest Hits 1989: Jump – The Best of the Pointer Sisters 1995: Greatest Hits 1996: Fire: The Very Best of the Pointer Sisters 1997: Yes We Can Can: The Best of the Blue Thumb Recordings 2002: The Best of the Pointer Sisters 2004: Platinum & Gold Collection 2004: The Millennium Collection: The Best of the Pointer Sisters 2009: Playlist: The Very Best of the Pointer Sisters 2010: Goldmine: The Best of the Pointer Sisters''

 Referanser 

 Eksterne lenker 





|Pointer Sisters
Pointer Sisters